stanford-oval/wikipedia huggingface dataset:
Angelniemen kirkko

| Angelniemen kirkko |
| --- | --- |
 Angelniemen kirkko
Sijainti:  Angelniementie 261
Koordinaatit:  60°17′51″N, 022°54′24″E
Seurakunta:  Salon seurakunta
Rakentamisvuosi:  1772
Suunnittelija:  Matti Åkerblom (rakentaja)
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Angelniemen kirkko, sankarihaudat 
Uskon kodin ja Isänmaan puolesta kaatuneille
Angelniemen kirkko jolloin kirkon päädyssä oli vielä yläkerran ikkunat
Angelniemen kirkko on rakennettu 1772 Kemiön saaren pohjoispäähän niemeen ja sijaitsee korkealla kalliolla meren äärellä. Kirkkoon mahtuu 250 henkeä. Kirkko rakennettiin turkulaisen rakennusmestarin Matti Åkerblomin johdolla. Se on pitkäkirkko, jossa on kirkkolaivan lisäksi sitä matalammat vastakkain olevat sakaristo ja asehuone. Kirkon länsitornissa on kolme kelloa, jotka ovat olleet käytössä vuosista 1738, 1824 ja 1844 alkaen.
Alttaritaulu on Aleksandra Ståltin öljymaalaus vuodelta 1897 ja se kuvaa Kristuksen kirkastumista. Taulun yläpuolella on 1300-luvulta peräisin oleva krusifiksi. Saarnatuoli on vuodelta 1772. Sen sivujen ja porraskaiteiden katkokaaripeileihin on maalattu Jeesuksen, evankelistojen ja apostolien kuvia. J. A. Zachariassenin urut on rakennettu 1898 ja ne ovat mekaaniset ja kuusiääniset. Niiden lisäksi kirkossa on vuonna 2002 hankitut digitaaliurut, jotka kestävät merellisen ilmaston ja ovat soittokuntoiset säällä kuin säällä.
Kirkkoa korjattiin perusteellisesti vuonna 1843: uusimalla vesikatto, korottamalla lattiaa ja rakentamalla portaat saarnastuoliin. Uusi korjaus toteutettiin arkkitehtien T. Soran ja G.H. Wahlroosin suunnitelmien mukaan vuonna 1935. Silloin mm. laitettiin alttariseinän ikkunoihin lahjoituksena saadut, kristillisiä vertauskuvia sisältävät lasimaalaukset.
Angelniemi oli itsenäisenä seurakuntana ja kuntana vuodet 1916–1966, jonka jälkeen se palasi takaisin osaksi emäpitäjäänsä Halikkoa. Nykyisin kirkossa pidetään kesäisin jumalanpalveluksia kahdesti kuukaudessa ja talvikaudella lähinnä vain suurten kirkollisten juhlapyhien yhteydessä.
Museovirasto määritteli vuonna 2009 Angelniemen kirkon ja sitä ympäröivän kulttuurimaiseman yhdeksi Suomen valtakunnallisesti merkittävistä rakennetuista kulttuuriympäristöistä.
Aiheesta muualla

Kuvia tai muita tiedostoja aiheesta Angelniemen kirkko Wikimedia Commonsissa
Angelniemen kirkko Rakennusperintörekisteri. Museovirasto. Arkistoitu 3.3.2016. Viitattu 21.6.2009.
Antiokhos X Eusebes

Antiokhos X Eusebes Filopator oli Seleukidien valtakunnan hallitsija, joka osallistui valtakunnan lopunaikojen sisällissotiin. Valtakautensa alussa 95 eaa. hän löi puoliserkkunsa ja pikkuserkkunsa Seleukos VI:n kostona isänsä Antiokhos IX:n kuolemasta. Hänen nimensä epiteetit kunnioittavatkin hänen isäänsä: Eusebes oli hänen isänsä epiteetti ja Filopator tarkoittaa ’isää rakastavaa’. Voiton jälkeen hän hallitsi Antiokiassa taistellen jatkuvasti Seleukoksen neljää veljeä, nabatealaisia ja parthialaisia vastaan.
Antiokhos X:n kuolinaika on epäselvä. Historioitsija Josephus arvelee hänen kuolleen vuoden 90 eaa. tienoilla parthialaisia vastaan käydyssä taistelussa. Toisaalta Appianus kertoo, että Armenian kuningas Tigranes II olisi lyönyt hänet valloitettuaan Syyrian 83 eaa. Hänen toiminnastaan tällä aikavälillä ei ole kuitenkaan mitään tietoa. Hänen poikansa Antiokhos XIII Asiatikos toimi Syyriassa roomalaisten klienttikuninkaana, kun Pompeius oli voittanut Tigraneen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| 0 | 1 | 2 | 3 |
| --- | --- | --- | --- |
|   | Edeltäjä: Seleukos VI Epifanes | Seleukidit   | Seuraaja: Tigranes I |
Amanda Tapping

| Amanda Tapping |
| --- | --- |
 Amanda Tapping vuonna 2001.
Henkilötiedot
Syntynyt: 28. elokuuta 1965 (ikä 59) Rochford, Essex, Iso-Britannia
Ammatti:  näyttelijä, ohjaaja
Puoliso:  Allan Kovacs (vih. 1994)
Lapset:  1
Näyttelijä
Merkittävät roolit:  “Samantha Carter” Tähtiportti “Helen Magnus” Sanctuary
Aiheesta muualla
Viralliset kotisivut
IMDb 
Elonet
Amanda Tapping (s. 28. elokuuta 1965 Rochford, Iso-Britannia) on englantilaissyntyinen kanadalainen näyttelijä. Hänet tunnetaan etenkin roolistaan everstiluutnantti Samantha Carterina scifi-sarjassa Tähtiportti.
Tapping muutti perheineen Englannista Kanadaan ollessaan 3-vuotias. Hän opiskeli ympäristötieteitä ja draamaa, ja päätti näiden opintojensa jälkeen keskittyä näyttelemiseen. Tätä varten hän hakeutui Windsorin yliopistoon Ontarioon. Valmistuttuaan Tapping jatkoi teatteritaiteen opiskelua ja esiintyi erilaisissa teatteriproduktioissa. Hänellä oli myös pieniä rooleja televisiosarjoissa ja elokuvissa. 1990-luvun alkupuolella hän perusti ystäviensä kanssa Random Acts -nimisen komediaryhmän. Tähtiportti-sarjasta Tapping sai roolin vuonna 1997 ja oli siitä lähtien mukana sarjassa aina sen päättymiseen vuonna 2007 asti. Tämän jälkeen hän on jatkanut Tähtiportin spin-off-sarjassa Stargate Atlantis, jossa hän teki ensiesiintymisensä vuonna 2004, sekä fantasiasarjassa nimeltä Sanctuary, ja kauhusarjassa Supernatural.
Perhe

Tapping asuu Vancouverissa Brittiläisessä Kolumbiassa miehensä Alan Kovacsin kanssa. Heillä on tytär Olivia. Tappingilla oli myös kolme veljeä, Richard, kaksoisveli Christopher sekä Steven. Steven kuitenkin kuoli sairauteen joulukuussa 2006.
Aiheesta muualla

Kuvia tai muita tiedostoja aiheesta Amanda Tapping Wikimedia Commonsissa
Antiokhos VIII Grypos

Antiokhos VIII Epifanes tai Kallinikos tai Filometor, lisänimeltään Grypos (koukkunenä) oli Seleukidien valtakunnan kuningas. Hänen isänsä oli Demetrios II Nikator ja hänen äitinsä Kleopatra Thea.
Antiokhos VIII tai hänen velipuolensa Antiokhos IX on luultavasti sama kuin lyhytaikainen lapsihallitsija Antiokhos Epifanes, jonka Kleopatra Thea nosti valtaan Antiokhos VII:n kuoleman jälkeen, mutta ennen Demetrios II:n paluuta Antiokiaan. Kyseinen lapsi, joka tunnetaan kolikoista, karkotettiin mutta ei tapettu, kun Demetrios II palasi valtaan 129 eaa.
Kun Antiokhoksen äiti oli tappanut hänen vanhemman veljensä Seleukos V Filometorin, hän nosti murrosikäisen Antiokhoksen valtaan 125 eaa. ja hallitsi yhdessä tämän kanssa. Antiokhoksen lyötyä vallananastaja Aleksanteri II Zabinaksen vuonna 123 eaa. hänen äitinsä yritti myrkyttää hänet, mutta epäluuloiseksi tullut Antiokhos pakotti äidin juomaan myrkyn sisältäneen maljan itse.
Antiokhos meni naimisiin Ptolemaiosten suvun prinsessan Tryfainan kanssa. Vuonna 116 eaa. hänen velipuolensa ja serkkunsa Antiokhos IX palasi maanpaosta ja sisällissota alkoi. Antiokhos IX:n vaimo, nimeltään myös Kleopatra, oli Tryfainan sisarpuoli ja Tryfainan määräyksestä Kleopatra ennen pitkää tapettiin dramaattisesti Dafnen temppelissä Antiokian ulkopuolella. Antiokhos IX myöhemmin tappoi Tryfainan kostona. Veljekset jakoivat tämän jälkeen Syyrian keskenään. Antiokhos VIII:n tappoi lopulta hänen ministerinsä Herkleion vuonna 96 eaa.
Yhteensä viisi Grypoksen poikaa, Seleukos VI Epifanes, Antiokhos XI Epifanes, Filippos I Filadelfos, Demetrios III Eukairos ja Antiokhos XII Dionysos, nousivat myöhemmin kuninkaiksi. Seurauksena oli sekaannusta ja sisällissotia, joiden temmellyksessä seleukidien valtakunta kohtasi loppunsa.
Vaikka hänen poliittiset saavutuksensa jättivät ehkä toivomisen varaa, Grypoksen kerrotaan olleen suosittu kuningas.[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| 0 | 1 | 2 | 3 |
| --- | --- | --- | --- |
|   | Edeltäjä: Kleopatra Thea | Seleukidit   | Seuraaja: Antiokhos IX |
Amanda Spratt

| Amanda Spratt |
| --- | --- |
 Amanda Spears MM-kilpailuissa 2018.
Henkilötiedot
Syntynyt: 17. syyskuuta 1987 (ikä 37)
Kansalaisuus:   Australia
Pyöräilijä
Pituus:  161 cm
Paino:  55 kg
Joukkue:  Lidl-Trek
Laji:  maantiepyöräily
Rooli:  ajaja
Ura
Ammattilaisjoukkue(et)
2010 2011 2012–2017 2018−2020 2021–2022 2023–:  Australian Institute of Sport Jayco-AIS Orica Mitchelton-Scott BikeExchange Trek-Segafredo/Lidl-Trek
Suurimmat voitot
 Emakumeen Euskal Bira 2018 Tour Down Under 2017, 2018, 2019 Maantieajon Australian-mestaruus 2012, 2016, 2020 
 Tiedot päivitetty: 6. tammikuuta 2024 
| Mitalit> Naisten maantiepyöräily.Maantiepyöräilyn MM-kilpailut .Maa:  Australia | Mitalit> Naisten maantiepyöräily.Maantiepyöräilyn MM-kilpailut .Maa:  Australia | Mitalit> Naisten maantiepyöräily.Maantiepyöräilyn MM-kilpailut .Maa:  Australia | Naisten maantiepyöräily> .Maa:  Australia |
| --- | --- | --- | --- |
|  Hopeaa | Innsbruck 2018 | maantieajo |  |
|  Pronssia | Yorkshire 2019 | maantieajo |  |
Maa: Orica-AIS
|  Hopeaa | Ponferrada 2014 | joukkueaika-ajo |  |
|  Pronssia | Firenze 2013 | joukkueaika-ajo |  |
Amanda Spratt (s. 17. syyskuuta 1987 Penrith, Uusi-Etelä-Wales) on australialainen maantiepyöräilyn MM-mitalisti. Hän on kilpaillut vuodesta 2023 lähtien Trek-Segafredo / Lidl-Trek-joukkueessa. Vuosina 2012–2022 hän edusti australialaistallia, jonka pääsponsoreina olivat tuona aikana Orica, Mitchelton ja BikeExchange.
Spratt saavutti maantieajon MM-hopeaa 2018 Innsbruckissa kolme minuuttia 42 sekuntia Anna van der Breggenille hävinneenä. Seuraavana vuonna hän saavutti MM-pronssia Yorkshiressa. Hän voitti vuonna 2018 UCI Women's World Tour -kilpailu Emakumeen Euskal Biran 48 sekunnin erolla Annemiek van Vleuteniin.
Saavutuksia > Maantiepyöräily

Lähteet: Olympedia, Pro Cycling Stats, Cycling Archives, The-Sports.org
Saavutuksia > Ratapyöräily

Lähteet: Cycling Archives, The-Sports.org
Antiokhos VI Dionysos

Antiokhos VI Dionysos (n.  148–138 eaa.) oli Seleukidien valtakunnan kuningas. Hänen isänsä oli Aleksanteri Balas ja hänen äitinsä Kleopatra Thea, joka oli Egyptin Ptolemaios VI:n tytär.
Antiokhos ei varsinaisesti itse ikinä hallinnut. Sotapäällikkö Diodotos Tryfon nimitti hänet kruununperilliseksi vuonna 145 eaa. vastustaakseen Demetrios II:sta ja Antiokhos pysyi Diodotoksen nukkena. Vuonna 142 eaa. Diodotos syrjäytti hänet vallasta ja seurasi häntä itse. Vuonna 138 eaa. Diodotos ilmoitti, että Antiokhos oli saanut sisäisen taudin ja tarvitsi leikkaushoitoa, mikä saattoi hyvin olla Diodotoksen tapa peitellä Antiokhoksen murhaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| 0 | 1 | 2 | 3 |
| --- | --- | --- | --- |
|   | Edeltäjä: Aleksanteri Balas | Seleukidit   | Seuraaja: Diodotos Tryfon |
Allan Holdsworth

| Allan Holdsworth |
| --- | --- |
 Allan Holdsworth esiintymässä vuonna 1975.
Henkilötiedot
Syntynyt: 6. elokuuta 1946
Kuollut: 16. huhtikuuta 2017 (70 vuotta)
Ammatti:  muusikko, säveltäjä, tuottaja
Muusikko
Aktiivisena:  1969–2017
Tyylilajit:  jazz, fuusiojazz, instrumentaalinen rock, progressiivinen rock
Soittimet:  kitara, SynthAxe
Yhtyeet:  'Igginbottom, Tempest, Bill Brudford, U.K., ALLAN HOLDSWORTH BAND
Levy-yhtiöt:  Relativity, Intima, Restless
  [ Muokkaa Wikidatassa ] [ ohje ]  
Allan Holdsworth (6. elokuuta 1946 – 16. huhtikuuta 2017) oli brittiläinen jazz-kitaristi ja säveltäjä. Holdsworth tunnettiin parhaiten virtuoosimaisen nopeasta soittotekniikastaan, erilaisista dissonanteista sävellajeista ja SynthAxe-kitarasyntetisaattorin käyttämisestä. Holdsworthin tuotanto koostui pääosin instrumentaalisoololevyistä, vaikka hän esiintyi myös muun muassa Level 42 -yhtyeessä. Holdsworth tuli 1970-luvulla tunnetuksi soittaessaan muun muassa Tony Williamsin, Nucleusin, Tempestin, Gongin, U.K.:n, Bill Brufordin ja Jean-Luc Pontyn levyillä.
Holdsworthia pidettiin yhtenä modernin kitaransoiton uudistajista ja hänen soittotyylinsä poikkesi huomattavasti perinteisestä jazztyylistä. Holdsworthin soitto perustui kitaran otelaudan näkemiseen joukkona symmetrisiä kuvioita, joita hyödyntämällä hän kehitti oman nopeatempoisen, molempia käsiä tehokkaasti hyödyntävän soittotyylinsä, jossa oli huomattavan paljon vaikutteita virtuoosisaksofonistien kuten John Coltranen soitosta.
Musiikin ohella Holdsworth oli intohimoinen olutharrastaja, pyöräilijä ja keksijä. Oman tuotantonsa suhteen Holdsworth oli äärimmäisen kriittinen ja on täysin tyytyväinen vain pieneen osaan aikaansaannoksistaan.[lähde? ]
Diskografia > Sooloalbumit

1976: Velvet Darkness
1982: I.O.U.
1983: Road Games (EP)
1985: Metal Fatigue
1986: Atavachron
1987: Sand
1989: Secrets
1992: Wardenclyffe Tower
1993: Hard Hat Area
1996: None Too Soon
2000: The Sixteen Men of Tain
2001: Flat Tire: Music for a Non-Existent Movie
2005: The Best of Allan Holdsworth: Against the Clock (kokoelma)
Diskografia > Livealbumit

1997: I.O.U. Live
2002: All Night Wrong
2003: Then!
Diskografia > Yhteistyöalbumit

1980: The Things You See, Gordon Beck
1988: With a Heart in My Song, Gordon Beck
1990: Truth in Shredding,  Frank Gambale/The Mark Varney Project
1996: Heavy Machinery,  Jens Johansson and Anders Johansson
2009: Blues for Tony, Alan Pasqua, Chad Wackerman and Jimmy Haslip (tuplalivealbumi)
Diskografia > 'Igginbottom

1969: 'Igginbottom's Wrench
Diskografia > Nucleus

1972: Belladonna (julkaistu Ian Carrin sooloalbumilla)
Diskografia > Tempest

1973: Tempest
1973: Under the Blossom: The Anthology (2005)
Diskografia > Soft Machine

1975: Bundles
1981: Land of Cockayne
Diskografia > The New Tony Williams Lifetime

1975: Believe It
1976: Million Dollar Legs
Diskografia > Pierre Moerlen's Gong

1976: Gazeuse!
1978: Expresso II
Diskografia > Jean-Luc Ponty

1977: Enigmatic Ocean
1983: Individual Choice
2007: The Atacama Experience
Diskografia > Bruford

1978: Feels Good to Me
1979: One of a Kind
1986: Master Strokes: 1978-1985 (kokoelma)
Diskografia > U.K.

1978: U.K.
1978: Concert Classics Volume 4 (live)
Diskografia > Stanley Clarke

1988: If This Bass Could Only Talk
Diskografia > Chad Wackerman

1991: Forty Reasons
1993: The View
2012: Dreams Nightmares and Improvisations
Diskografia > Videot

1992: REH Video: Allan Holdsworth (VHS, DVD uudelleen julkaisu 2007)
2002: Live at the Galaxy Theatre (DVD)
2007: Live at Yoshi's (DVD)
Diskografia > Kirjat

1987:  Allan Holdsworth - Reaching for the Uncommon Chord
1994:  Allan Holdsworth - Just for the Curious
1997:  Allan Holdsworth - Melody Chords for Guitar
Aiheesta muualla

Wikimedia Commonsissa on kuvia tai muita tiedostoja aiheesta .
The Real Allan Holdsworth (englanniksi)
Anita Bay Bundegaard

| Anita Bay Bundegaard> Tanskan kehitysapuministeri |
| --- | --- |
 Poul Nyrup Rasmussenin IV hallitus 21. joulukuuta 2000 – 27. marraskuuta 2001  
Edeltäjä:  Jan Trøjborg
Seuraaja:  Bertel Haarder (2004)
Henkilötiedot
Syntynyt: 31. lokakuuta 1963 (ikä 60) Tejn, Tanska
Tiedot
Puolue:  Radikaali Venstre
Anita Bay Bundegaard (s. 31. lokakuuta 1963 Tejn) on tanskalainen Radikaalin Venstren poliitikko. Hän toimi Tanskan kehitysapuministerinä vuosina 2000–2001. Lisäksi hän on työskennellyt neuvonantajana UNHCR:ssä ja johtanut Tanskan Pelastakaa Lapset -järjestöä (Red Barnet) sekä kansainvälistä kattojärjestöä Save the Childreniä Genevessä.
Aiheesta muualla

Anita Bay Bundegaard Tanskan kansankäräjien verkkosivuilla (tanskaksi)
Antonio De Luca

Antonio De Luca (s. 1. heinäkuuta 1956) on italialainen roomalaiskatolinen piispa. Hän liittyi redemptoristeihin 29. syyskuuta 1973, ja hänet vihittiin papiksi 5. heinäkuuta 1981. Hän sai 26. marraskuuta 2011 nimityksen Teggiano-Policastron hiippakunnan piispaksi. Piispaksi konsekroinnin suoritti 7. tammikuuta 2012 Crescenzio Sepe, jota avustivat Joseph William Tobin ja Angelo Spinillo. De Luca asetettiin virkaansa 4. helmikuuta.
Alueellisesti hävinnyt laji

Monni (Silurus glanis) on Suomesta hävinnyt laji.
Alueellisesti hävinnyt laji (RE) on eliölaji, joka on hävinnyt joltakin rajatulta maantieteelliseltä alueelta. Alue voi olla esimerkiksi kunta, maakunta, valtio, maanosa, saari tai manner. Eliölaji voi hävitä alueelta useasta eri syystä johtuen, kuten esimerkiksi taudin, petoeläinten muuttuneen määrän, ihmisen toiminnan, luonnonkatastrofin, yksittäisen poikkeuksellisen kylmän tai kuuman vuoden tai pidempijaksoisen ilmastonmuutoksen seurauksena. Osa eläimistä myös liikkuu isolla reviirillä, jolloin esimerkiksi harvoin tietyn valtion ilmasto-oloissa tavatut yksilöt voivat yksinkertaisesti siirtyä valtiorajojen yli.
Alueellisesti hävinnyttä lajia ei tule sekoittaa sukupuuttoon, joka tarkoittaa eliölajin lopullista katoamista koko maailmasta peruuttamattomasti.
Angelo Branduardi

Branduardi konsertissa Napolissa vuonna 2005.
Angelo Branduardi (s. 12. helmikuuta 1950) on italialainen muusikko.
Branduardi syntyi Cuggionossa lähellä Milanoa, mutta muutti jo lapsena Genovaan. Pikkupoikana hän soitti aluksi pianoa, mutta siirtyi sittemmin viulun pariin ja opiskeli viulunsoittoa Niccolò Paganini -konservatoriossa. Aikuisuuden kynnyksellä hän palasi Milanoon, missä tapasi Franco Fortinin ja siirtyi viulunsoitosta kitaraan. Hetkisen aikaa hän opiskeli myös filosofiaa, mutta lopetti sen pikaisesti koska ei löytänyt vastauksia häntä askarruttaneisiin kysymyksiin. Milanossa hän tapasi myös Luisa Zappan, jonka kanssa myöhemmin meni naimisiin.
Vuonna 1974 Branduardi julkaisi ensimmäisen albuminsa, joka kantoi hänen omaa nimeään. Siitä lähtien hän on jatkanut musiikin tekemistä ja julkaissut uusia levyjä vähintään joka toinen vuosi sekä tehnyt musiikkia elokuviin.
Diskografia

Angelo Branduardi (1974)
Gulliver, la luna e altri disegni (1975)
Alla fiera dell'est (1976)
La pulce d'acqua (1977)
Cogli la prima mela (1979)
Gulliver,la luna e altri disegni (1980)
Branduardi '81 (1981)
Cercando l'oro (1983)
State buoni se potete (1983)
Branduardi canta Yeats (1986)
Pane e rose (1988)
Il ladro (1990)
Musiche da film (1992)
Si può fare (1992)
Domenica e lunedì (1994)
Camminando camminando (1996)
Futuro antico I (1996)
Il dito e la luna (1998)
Studio Collection (1998)
Futuro antico II (1999)
L'infinitamente piccolo (2000)
Futuro antico III (2002)
Altro ed altrove (2003)
The Platinum Collection (2005)
Aiheesta muualla

Virallinen sivu
Antonia Fahberg

Antonia Fahberg (19. toukokuuta 1928 Wien, Itävalta – 21. lokakuuta 2016 München, Baijeri, Saksa) oli itävaltalainen sopraano. Hän suoritti opintonsa Wienissä ja debytoi Innsbruckissa vuonna 1950. Vuonna 1952 hän liittyi Baijerin valtionoopperaan Münchenissä; siellä hän työskenteli yli 25 vuoden ajan. Vuosina 1963–64 Fahberg lauloi solistina Salzburger Festspielessä.
Fahberg esiintyi säännöllisesti Münchenin Opernfestspielessä ja saksalaisissa televisionäytöksissä. Hän myös vieraili oopperataloissa Wienissä, Hampurissa, Amsterdamissa ja Brysselissä. Fahberg saavutti kansainvälistä suosiota konsertti- ja oratoriolaulajana erityisesti Johann Sebastian Bachin teosten tulkinnoistaan. Hän levytti muun muassa Matteus-passion, Bachin kantaatteja sekä Georg Friedrich Händelin ja Claudio Monteverdin teoksia.
Aoba

Aoba
Aoban sijainti Vanuatussa
| --- | --- |
Muut nimet:  Ambae
Sijainti:  Penama Vanuatu
Korkeimmat kohdat:  Lombenben (en), 1 496  m 
Pinta-ala:  399 km² 
| --- | --- |
Asukasluku:  11 670
muokkaa - muokkaa wikitekstiä - muokkaa Wikidataa
Aoba (tunnetaan myös nimellä Ambae) on saari Penaman maakunnassa Vanuatussa Tyynellämerellä. Sen pinta-ala on noin 400 neliökilometriä, ja se sijaitsee noin 50 kilometriä Espiritu Santolta itään. Saaren asukasluku oli noin 11 700 vuoden 2016 väestönlaskennan mukaan. Aoban korkein kohta on tulivuori Manaro, joka sijaitsee 1 496 metrin korkeudella merenpinnasta. Se on viimeksi purkautunut vuonna 2005. Saaren tärkein vientituote on kopra, ja siellä on kaksi sairaalaa sekä useita kiitoratoja.
Apremont

Apremont voi tarkoittaa seuraavia:
Apremont, kunta Ranskassa Ainin departementissa
Apremont, kunta Ranskassa Ardennesin departementissa
Apremont, kunta Ranskassa Haute-Saônen departementissa
Apremont, kunta Ranskassa Oisen departementissa
Apremont, kunta Ranskassa Savoien departementissa
Apremont, kunta Ranskassa Vendéen departementissa
Apremont-la-Forêt, kunta Ranskassa Meusen departementissa
Apremont-sur-Allier, kunta Ranskassa Cherin departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apremont”, voi hakea sivunnimihaulla, laajalla sivunnimihaulla tai tekstihaulla.
Ali Rial

| Henkilötiedot |
| --- | --- | --- |
Syntymäaika: 30. maaliskuuta 1980 (ikä 44)
Syntymäpaikka: Zemmouri, Algeria
Pelipaikka: puolustaja
Pituus: 186 senttimetriä
Seura
Seura: JS Kabylie
Pelinumero: 5
Seurat
| Vuodet | Seura | O (M) |
| 2006–2007 2007–2010 2010– | NARB Réghaïa USM Alger JS Kabylie | 30 (3) 81 (9) 65 (6) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2014.  Maajoukkueuran tilastot päivitetty 19. kesäkuuta 2014.
Ali Rial (arab. علي ريال‎, s. 30. maaliskuuta 1980 Zemmouri) on algerialainen jalkapalloilija. Puolustajana pelaava Rial edustaa Algerian pääsarjassa pelaavaa JS Kabylieta.
Seuraura

Rial siirtyi kaudella 2010–2011 JS Kabylien riveihin ja voitti heti avauskaudellaan Algerian cupin. Kaudella 2013–2014 Rial teki USM Algeria vastaan maalin puolesta kentästä. Kabylie hävisi ottelun maalein 3–2.
Maajoukkueura

Rial on ollut mukana Algerian maajoukkueessa vuodesta 2012 lähtien, mutta ei ole koskaan pelannut otteluakaan. Hänet valittiin Algerian kisajoukkueeseen vuoden 2013 Afrikan-mestaruuskisoissa, jossa Algerian kisat päättyivät alkulohkoon.
Apraksia

Apraksia on neuropsykologinen häiriö, joka voi johtua synnynnäisestä kehitysvammasta, ilmetä aivohalvauksen jälkeen tai liittyä vanhuusiän dementiaan. Synnynnäinen vamma voi johtua monen eri geenin häiriötiloista.
Apraksialla tarkoitetaan kykenemättömyyttä suorittaa liiketoimintoja, nimenomaan siinä mielessä, että liikkeiden ohjelmointi ei toimi, vaikka motoriikka itsessään olisi kunnossa. Apraksia jaetaan vielä useaan alaluokkaan sen perusteella, missä asiassa tai yhteydessä häiriö ilmenee. Keskeisimmät apraksian hoitomuodot ovat neuropsykologinen kuntoutus sekä toimintaterapia. Kuntoutusta varten häiriö on ensin perusteellisesti tutkittava, ja kuntoutuksen onnistuminen riippuu vamman laadusta ja asteesta.
Aoede

| Aoede> Löytäminen |
| --- | --- |
Löytäjät:  8. helmikuuta 2003
Löytöaika:  IFA Hawaii
Kiertoradan ominaisuudet
Planeetta:  Jupiter
Keskietäisyys:  23 980 000 km
Eksentrisyys:  0,4311
Kiertoaika:  761,50 d
Inklinaatio:  158,26°
Fyysiset ominaisuudet
Päiväntasaajan halkaisija:  4 km
Massa:  ≈ 8,7 × 1013 kg
Keskitiheys:  2,6 g/cm3
Painovoima pinnalla:  ≈ 0 m/s2
Pakonopeus pinnalla:  ≈ 0 km/s
Albedo:  0,04
Aoede on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikseksi nimekseen S/2003 J 7.
Aoede on halkaisijaltaan noin 4 kilometriä ja se kiertää Jupiteria noin 23 044 000 kilometrin etäisyydellä kiertoajan ollessa 714,657 päivää. Radan inklinaatio on 160° ja eksentrisyys 0,6012.
Nykyisen nimensä kuu sai maaliskuussa 2005 kreikkalaisesta mytologiasta yhdestä kolmesta alkuperäisestä boiotialaisesta muusasta, Aoidesta.
Jupiterin kuut
| --- | --- |
Amalthea-ryhmä:   Metis  Adrastea  Amalthea  Thebe 
Galilein kuut:   Io  Europa  Ganymedes  Kallisto 
Themisto-ryhmä:   Themisto 
Himalia-ryhmä:   Leda  Himalia  Lysithea  Elara 
Carpo-ryhmä:   Carpo  S/2003 J 12  S/2011 J 1 
Ananke-ryhmä:   Ananke  Praxidike  Harpalyke  Iocaste  Euanthe  Thyone  Euporie  S/2003 J 3  S/2003 J 18  S/2010 J 2  Thelxinoe  Helike  Orthosie  S/2003 J 16  Hermippe  Mneme  S/2003 J 15 
Carme-ryhmä:   Herse  S/2003 J 10  Pasithee  Chaldene  Arche  Isonoe  Erinome  Kale  Aitne  Taygete  S/2003 J 9  Carme  S/2003 J 5  S/2003 J 19  Kalyke  Eukelade  Kallichore 
Pasiphaë-ryhmä:   Eurydome  S/2003 J 23  Hegemone  Pasiphaë  Sponde  Cyllene  Megaclite  S/2003 J 4  Callirrhoe  Sinope  Autonoe  Aoede  S/2011 J 2  S/2010 J 1  Kore  S/2003 J 2 
Varmistamattomat:   S/2000 J 11